טישך

טישַך (באירית: Taoiseach, רבים Taoisigh - "טישי" או "טישיג") ובדרך כלל על דרך היידוע - An Taoiseach ("ראש הממשלה"), הוא הכינוי המסורתי לראש ממשלת אירלנד. הטישך ממונה על ידי נשיא המדינה בהמלצת הבית התחתון (Dáil Éireann, דאל אֵירן) של בית הנבחרים האירי (Oireachtas, אֵירָכטָס), וחייב ליהנות מתמיכת רוב חברי הבית התחתון כל עוד הוא בתפקיד. הטישך הנוכחי הוא מיהאל מרטין ממפלגת פיאנה פול.

מעמד חוקי וסמכויות
לפי חוקת אירלנד, על הטישך להתמנות מבין חברי הבית התחתון של בית הנבחרים. טישך שמאבד את תמיכת רוב חברי הבית אינו מסיים את תפקידו לאלתר, אך עליו להתפטר או לשכנע את נשיא המדינה לפזר את הבית. אם הנשיא מסרב לבקשת הטישך, הוא מאלצו בעצם להתפטר, אך עד עתה אף נשיא לא ניצל את זכותו זו, אם כי האפשרות התעוררה מספר פעמים בעבר, ב-1944 ו-1982. במקרה שהטישך אכן מאבד את תמיכת רוב חברי הבית, הוא ממשיך בתפקידו עד למינוי יורש (ב-1989 נטבע למצב זה הביטוי Phantom Taoiseach - "טישך רפאים").

הטישך מציע את מועמדיו לחברות בממשלה, ובהסכמת חברי הבית, ממונים אלה על ידי נשיא המדינה. לטישך זכות לפטר חברי ממשלה, והוא גם אחראי על מינוי 11 משישים חברי הסנאט האירי (Seanad Éireann, שָאנד אירן).

היסטוריה
שמאל|ממוזער|250px|משרד הטישך בכיכר מריון בדבלין
"טישך", כמו גם "טָנָשטֶה" (Tánaiste), סגן ראש הממשלה, הן מילים איריות עתיקות. משמעותו של טישך הוא "מנהיג" ואילו טנשטה הוא "יורש". משרת הטישך כפי שהיא כיום נוסחה בחוקת אירלנד ב-1937 והחליפה את נשיא המועצה המבצעת שכיהן בין השנים 1922 ו-1937, אך בין שני התפקידים יש מספר הבדלים משמעותיים ולנשיא המועצה המבצעת היו סמכויות פחותות בהרבה. לדוגמה, הוא לא יכול היה לפטר חברי ממשלה ואף לא לבקש את הנשיא לפזר את בית הנבחרים. 

ב-29 באפריל 2007 פיזרה נשיאת אירלנד, מארי מקאליס, את בית הנבחרים האירי ה-29 לבקשת הטישך ברטי אהרן ממפלגת פיאנה פול, וב-24 במאי 2007, נערכו בחירות בהן שוב זכתה מפלגתו במספר הקולות הגדול ביותר. מאז 1937 ועד 2023 כיהנו בסך הכול 15 אנשים שונים בתפקיד, כולם גברים.

רשימת הטישיג
 מספר דיוקן ראש הממשלה (שנות חיים) תחילת כהונה סיום כהונה מפלגה 1  100px איימון דה ואלירהÉamon de Valera (1882–1975) 29 בדצמבר 1937 18 בפברואר 1948 פיאנה פול 2  100px ג'ון קוסטלו John A. Costello (1891–1976) 18 בפברואר 1948 13 ביוני 1951 פינה גייל (1) 100px איימון דה ואלירה Éamon de Valera (1882–1975) 13 ביוני 1951 2 ביוני 1954 פיאנה פול (2) 100px ג'ון קוסטלוJohn A. Costello (1891–1976) 2 ביוני 1954 20 במרץ 1957 פינה גייל (1) 100px איימון דה ואלירהÉamon de Valera (1882–1975) 20 במרץ 1957 23 ביוני 1959 פיאנה פול 3 100px שון למס Seán Lemass (1899–1971) 23 ביוני 1959 10 בנובמבר 1966 פיאנה פול  4 100px ג'ק לינץ' Jack Lynch (1917–1999) 10 בנובמבר 1966 14 במרץ 1973 פיאנה פול 5 100px ליאם קוסגרייב Liam Cosgrave (1920–2017) 14 במרץ 1973 5 ביולי 1977 פינה גייל (4) 100px ג'ק לינץ' Jack Lynch (1917–1999) 5 ביולי 1977 11 בדצמבר 1979 פיאנה פול 6 100px צ'ארלס הוהי Charles Haughey (1925–2006) 11 בדצמבר 1979 30 ביוני 1981 פיאנה פול 7 100px גארט פיצג'רלדGarret FitzGerald (1926–2011) 30 ביוני 1981 9 במרץ 1982 פינה גייל (6) 100px צ'ארלס הוהי Charles Haughey (1925–2006) 9 במרץ 1982 14 בדצמבר 1982 פיאנה פול (7) 100px גארט פיצג'רלד Garret FitzGerald (1926–2011) 14 בדצמבר 1982 10 במרץ 1987 פינה גייל (6) 100px צ'ארלס הוהי Charles Haughey (1925–2006) 10 במרץ 1987 11 בפברואר 1992 פיאנה פול 8 100px אלברט ריינולדסAlbert Reynolds (1932–2014) 11 בפברואר 1992 15 בדצמבר 1994 פיאנה פול 9 100px ג'ון ברוטוןJohn Bruton (1947–2024)  15 בדצמבר 1994 26 ביוני 1997 פינה גייל 10 100px ברטי אהרן Bertie Ahern (נולד: 1951) 26 ביוני 1997 7 במאי 2008 פיאנה פול 11 100px בריאן קוון Brian Cowen (נולד: 1960) 7 במאי 2008 9 במרץ 2011 פיאנה פול 12 100px אנדה קני Enda Kenny (נולד: 1951) 9 במרץ 2011 13 ביוני 2017 פינה גייל 13 100px ליאו ורדקר Leo Varadkar (נולד: 1979) 14 ביוני 2017 27 ביוני 2020 פינה גייל 14 100px מיהאל מרטין Micheál Martin (נולד: 1960) 27 ביוני 2020 17 בדצמבר 2022 פיאנה פול (13) 100px ליאו ורדקר Leo Varadkar (נולד: 1979) 17 בדצמבר 2022 9 באפריל 2024 פינה גייל 15 100px סיימון האריס Simon Harris (נולד: 1979) 9 באפריל 2024 23 בינואר 2025 פינה גייל (14) 100px מיהאל מרטין Micheál Martin (נולד: 1960) 23 בינואר 2025 מכהן פיאנה פול

קישורים חיצוניים



*
קטגוריה:ערכים שבהם תבנית בריטניקה אינה מתאימה
קטגוריה:אירלנד: פוליטיקה
ראשי ממשלת אירלנד